**Poriadok ŠKD pri ZŠ Záhorská Ves**

1. O prijímaní žiakov do ŠKD rozhoduje riaditeľ školy na základe riadne vyplneného zápisného lístka.
2. Do ŠKD prichádzajú žiaci hneď po skončení vyučovania, prípadne záujmovej činnosti v sprievode vyučujúceho poslednej vyučovacej hodiny, prípadne záujmovej činnosti.
3. Svoj odev a tašky si ukladajú na vyhradené miesto.
4. Opustiť miesto ŠKD bez dovolenia vychovávateľky nie je možné.
5. Žiak je povinný riadiť sa pokynmi vychovávateľky a plniť stanovené úlohy.
6. Čas vyhradený na vyučovanie musia všetci dodržiavať.
7. Za hry, knihy a iné pomôcky v ŠKD zodpovedá kolektív žiakov, ktorým boli pridelené.
8. Na obed prichádzajú žiaci v sprievode a pod dozorom učiteľa alebo vychovávateľa. Správajú sa disciplinovane, aby nedošlo k úrazu pri prechode do školskej jedálne.
9. Pred obedom si každý žiak umyje ruky, pri obede dbá na všetky pravidlá spoločenského správania.
10. Dochádzka prihlásených žiakov do ŠKD je povinná. Každá neprítomnosť musí byť preto ospravedlnená jedným z rodičov chýbajúceho žiaka  (písomne alebo ústne).
11. Z vážnych dôvodov môže byť žiak uvoľnený zo ŠKD pred stanovenou hodinou na žiadosť zákonného zástupcu.
12. Každý žiak je povinný riadiť sa v ŠKD pravidlami školského poriadku.
13. Pri nedodržaní školského poriadku budú proti previnilcom vyvolané opatrenia.
14. Používanie mobilných telefónov je v ŠKD zakázané.
15. Ak žiak sústavne narušuje poriadok a činnosť ŠKD, je vychovávateľ povinný informovať rodičov a riaditeľa školy. Pri opakovanom porušovaní poriadku a činnosti ŠKD, môže byť žiak zo ŠKD vylúčený.
16. V školskom roku 2021/2022 budú otvorené dve oddelenia ŠKD.

                                                                                     PaedDr. Ivica Pupiková

                                                                                     riaditeľka školy

september 2021